**Spr 252/2022**

**VÝZVA NA PREDKLADANIE PONUKY**

pre zákazku s nízkou hodnotou nižšieho rozsahu podľa § 117 zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

1. **Identifikácia verejného obstarávateľa**:

Názov: Kancelária Najvyššieho správneho súdu Slovenskej republiky

Sídlo: Trenčianska 56/A

821 09 Bratislava 3

IČO: 53857097

DIČ: 2121511700

Kontaktná osoba: Ing. Janka Kavčiaková

Tel: 0905 377 496

E-mail: janka.kavciakova@nssud.sk

**2. Zatriedenie obstarávacieho subjektu podľa zákona o verejnom obstarávaní**:

Verejný obstarávateľ podľa § 7 ods. 1 písm. a) zákona o verejnom obstarávaní.

**3. Názov zákazky podľa verejného obstarávateľa**:

Regálové systémy.

**4. Druh zákazky:**

Tovar vrátane súvisiacich služieb (ďalej len „tovar“).

**5. Hlavné miesto** **dodania tovaru:**

Miestom dodania tovaru je sídlo verejného obstarávateľa uvedené v bode 1. tejto výzvy.

Obhliadka priestorov pre predmet zákazky: Verejný obstarávateľ vzhľadom na predmet zákazky odporúča hospodárskym subjektom zúčastniť sa obhliadky priestorov, v ktorých budú regálové systémy umiestnené. Obhliadka sa uskutoční dňa 28. júla 2022 v čase od 08:00 hod. do 14:00 hod. Náhradný termín bude 29. júla 2022 od 08:00 hod. do 14:00 hod.

Hospodárske subjekty svoju účasť na obhliadke nahlásia výlučne e-mailom na adresu: [lenka.bernatova@nssud.sk](mailto:lenka.bernatova@nssud.sk) alebo na tel. čísle: 02/213 33 46 alebo 0904 911 767, a to najneskôr 1 deň pred stanoveným termínom uskutočnenia obhliadky.

Výdavky hospodárskych subjektov spojené s obhliadkou priestorov idú na ťarchu hospodárskeho subjektu.

**6. Výsledok verejného obstarávania:**

* typ zmluvy:

Výsledkom verejného obstarávania bude uzatvorenie kúpnej zmluvy na predmet zákazky.

Kúpna zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

* lehota na realizáciu zákazky:

Dodanie tovaru sa uskutoční v lehote najneskôr 12 kalendárnych týždňov od účinnosti zmluvy.

Predávajúci je povinný oznámiť termín dodania (konkrétny deň a hodinu) minimálne päť pracovných dní vopred.

* platobné podmienky:

Faktúra *-* musí spĺňať náležitosti daňového dokladu; musí byť vystavená v mene euro; je potrebné ju doručiť na adresu sídla verejného obstarávateľa podľa bodu 1. tejto výzvy.

Dodací list / preberací protokol *–* súčasťou faktúry musí byť samostatne doložený doklad, ktorý potvrdzuje, že došlo k dodaniu tovaru v zmluvne dohodnutom rozsahu a obsahu; prevzatie potvrdzuje oprávnený zástupca verejného obstarávateľa svojím podpisom.

Splatnosť faktúry – 30 dní odo dňa doručenia faktúry.

**7. Opis predmetu zákazky**:

Predmetom zákazky je dodávka regálových systémov vrátane súvisiacich služieb v 5 suterénnych miestnostiach budovy Najvyššieho správneho súdu Slovenskej republiky. Podrobná špecifikácia predmetu zákazky je uvedená v Prílohe č. 1 tejto výzvy.

**8. Spoločný slovník obstarávania (CPV)**:

CPV podľa slovníka

39131100-0 Archívne police

39132000-6 Archivačný systém

39132200-8 Kartotékové skrine

39132300-9 Závesné kartotéky

90510000-5 Likvidácia a spracovanie odpadu

60000000-8 Dopravné služby

**9. Predpokladaná hodnota zákazky v eur bez DPH:**

Neprekročiteľný finančný limit zákazky s nízkou hodnotou je 42 520,00 eur bez DPH.

**10. Hlavné podmienky financovania a platobné dojednania**:

Cena za predmet zákazky musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 uvedeného zákona založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov, vyhláškou Ministerstva hospodárstva Slovenskej republiky č. 97/2008 Z. z. a vyhláškou Ministerstva financií Slovenskej republiky č. 75/2008 Z. z.

Návrh ceny musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj primeranosť jej stanovenia s ohľadom na vzniknuté náklady, primeranosť zisku, či lehotu dodania.

Verejný obstarávateľ požaduje predložiť vyplnenú / nacenenú Prílohu č. 4 tejto výzvy vo formáte XLS a PDF pri zohľadnení opisu predmetu zákazky.

**11. Podmienky účasti**:

Uchádzač preukáže splnenie podmienok účasti predložením:

* dokladu o oprávnení dodať predmet zákazky – sken dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk),
* zoznamu dodaných tovarov rovnakých alebo obdobných ako je predmet zákazky za predchádzajúce 3 roky odo dňa zaslania tejto výzvy s uvedením cien, lehôt dodania a odberateľov; uchádzač preukáže odbornú spôsobilosť k predmetu zákazky min. 1 zákazkou v hodnote min. 30 000,00 eur bez DPH.

**12. Kritérium / kritériá na vyhodnotenie ponúk a pravidlá ich uplatnenia**:

Jediným kritériom na vyhodnotenie ponúk v rámci tohto verejného obstarávania je najnižšia celková cena s DPH za celý predmet zákazky.

Spôsob uplatnenia kritérií:

Všetky ceny a hodnoty Návrhu na plnenie kritérií musia byť zaokrúhlené na dve desatinné miesta a nesmú byť vyjadrené číslom „0“, ani záporným číslom.

Celková cena za predmet zákazky v eur s DPH uvedená v Návrhu na plnenie kritérií reflektuje všetky náklady spojené s dodaním tovaru .

Celková cena za dodanie tovaru musí byť stanovená ako konečná, vrátane všetkých nákladov.

Cena musí zahŕňať všetky ekonomicky odôvodnené náklady na predmet zákazky a primeraný zisk.

V prípade uchádzača, ktorý je platcom DPH, bude hodnotená cena vrátane DPH. V prípade  uchádzača, ktorý nie je platcom DPH, bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eur.

**13. Lehota na predkladanie ponúk uplynie dňa:** 05. augusta 2022 o 15:00 hod.

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk**:

Verejný obstarávateľ neumožňuje záujemcom predložiť variantné riešenia.

Uchádzač predloží ponuku písomne v elektronickej forme prostredníctvom komunikačného rozhrania JOSEPHINE.

Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických / právnických osôb vystupujúcich voči verejnému obstarávateľovi spoločne.

**15. Požadovaný obsah ponuky**:

Ponuka musí byť vyhotovená vo  forme, ktorá zabezpečí trvalé zachytenie jej obsahu nezmazateľným atramentom rukopisu, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

Verejný obstarávateľ odporúča, aby v prípade predloženia ponuky v písomnej forme boli všetky strany originálu ponuky parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval a ponuku pevne zviazal.

Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ (a  ktoré sú v ponuke záujemcu) s identifikáciou čísla strany, odseku, bodu a textu obsahujúceho informácie, ktoré sú dôverné, resp. sú obchodným tajomstvom.

Uchádzač predloží ponuku na celý predmet zákazky.

Ponuka musí obsahovať minimálne tieto dokumenty:

* Doklad o oprávnení dodávať predmet zákazky – sken dokumentu alebo potvrdenie o zápise do zoznamu hospodárskych subjektov (postačí odkaz na stránku uvo.gov.sk).
* Čestné prehlásenia tvoriace Prílohy č. 2 a č. 3 tejto výzvy, podpísané oprávnenou osobou uchádzača.
* Zoznam dodaných tovarov rovnakých alebo obdobných ako je predmet zákazky.
* Cenovú ponuku – Návrh na plnenie kritérií (na celý predmet zákazky) podľa Prílohy č. 4 tejto výzvy.
* Technický návrh – opis ponúkaného riešenia regálových systémov.
* Doplnený návrh kúpnej zmluvy.

**16. Vyhodnotenie ponúk**:

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená kúpna zmluva.

**17. Jazyk, v ktorom možno predložiť ponuky**:

Slovenský jazyk

**18. Dátum zaslania výzvy na predkladanie ponúk**: 25. júl 2022.

**19. Ďalšie informácie verejného obstarávateľa**:

* verejný obstarávateľ si vyhradzuje právo nevybrať ani jednu z predložených cenových ponúk a zrušiť použitý postup zadávania zákazky;
* uchádzač vypracovaním a predložením konkrétnej cenovej ponuky na vyššie uvedený predmet zákazky akceptuje bezvýhradne všetky podmienky a požiadavky verejného obstarávateľa, ktoré stanovil v tejto výzve na predkladanie cenovej ponuky;
* uchádzač zároveň prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov na to, že v rámci prieskumu trhu poskytuje verejnému obstarávateľovi osobné údaje dotknutých osôb a že je schopný na žiadosť verejného obstarávateľa kedykoľvek predmetný súhlas alebo iný právny základ predložiť.

V Bratislave, dňa 25. júla 2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Zuzana Kyjac, PhD.

vedúca Kancelárie Najvyššieho správneho súdu

Slovenskej republiky

Prílohy:

Príloha č. 1 – Opis predmetu zákazky

Príloha č. 2 – Čestné vyhlásenie

Príloha č. 3 – Čestné vyhlásenie o neprítomnosti konfliktu záujmov záujemcu / uchádzača

Príloha č. 4 – Návrh na plnenie kritérií

Príloha č. 5 – Návrh kúpnej zmluvy

**Príloha č. 1 výzvy**

**OPIS PREDMETU ZÁKAZKY**

Regálové systémy – dodávka a montáž kovových posuvných policových regálov bez el. pohonu (ďalej iba „posuvné regále“) a kovových statických policových regálov (ďalej iba „statické regále“) v 5 suterénnych miestnostiach sídla verejného obstarávateľa (miestnosti: -210/S3, -220/S6, -221/S7,-223/S10, -120)

* + Použité na ukladanie spisov zabalených v spisových doskách – rozmer 31x22 cm
  + Použité na ukladanie spisov zabalených v registratúrnych boxoch – rozmer 32x24x28,5 cm
  + Použité na ukladanie zakladačov – rozmer 32x28,5 cm
  + Hĺbka regála – prípustné rozmedzie 30 - 35 cm/300 - 350 mm; v prípade dvojitého/obojstranného regála – prípustné rozmedzie 60 - 70 cm/600 - 700 mm

* + Šírka posuvných regálov – maximálne využitie kapacít priestoru (po odpočítaní šírky dvier otvárajúcich sa dnu a cca 25 cm odstupu) s prípustným rozmedzím 300 – 380 cm/3000 – 3800 mm (-210/S3 – 330-380 cm; -220/S6 – 330-380 cm; -221/S7 – 330-380 cm; -223/S10 – 300-330 cm; -120 – 330-370 cm)
  + Šírka statických regálov – podľa dĺžky jednotlivých miestností – v rozmedzí 400 – 490 cm/4000 – 4900 mm
  + Miestnosť -120 má dvere so šírkou 95 cm/950 mm, ostatné miestnosti 85 cm/850 mm
  + Výška posuvných regálov v rozmedzí – 210 cm/2100 mm – 230 cm/2300 mm
  + Výška statických regálov v rozmedzí – 180 – 200 cm/1800 mm – 2000 mm

(v závislosti od výšky umiestneného potrubia v miestnostiach -210/S3 a -220/S6)

* + Rozostup (ukladací/manipulačný priestor na spisy/box) medzi policami – v rozmedzí 26,5 - 35 cm/265 - 350 mm

* + Šírka uličky medzi posuvnými a statickými regálmi v rozmedzí – 80 cm/800 mm – 120 cm/1200mm
  + Požadovaná kapacita navrhnutého ukladacieho priestoru – minimálne 1 000 bm

* + Protiprachová polica na vrchu regálov
  + Prvá polica na ukladanie vo výške cca 10 cm/100 mm od podlahy
  + Pri obojstranných/dvojitých regáloch nie je požadovaná plná stena v strede
  + Pohon posuvných regálov – manuálny (kľuka) – ručná obsluha hnacím kolesom
  + Povrchová úprava – lak (farebnosť – napr. sivá) / pripúšťa sa ekvivalentné riešenie

(zinok)

* + Bočné oplechovanie z pohľadovej časti
  + Možnosti regálového systému – 1. povrchová montáž koľajníc s nášľapnými klinmi (pre už existujúce priestory bez potreby stavebných prác), 2. samonosný systém koľajiska (bez fixácie na podlahu)
  + Obhliadka priestorov pre potenciálnych dodávateľov

* + Neoddeliteľnou súčasťou predmetu zákazky je dodanie tovaru do miesta dodania, vyloženia tovaru v mieste dodania, odber a ekologická likvidácia spotrebného materiálu/obalov, montáž a inštalácia predmetu zákazky, dodanie technickej dokumentácie, dodanie certifikátov ku konštrukčným prvkom, označenie regálov – podľa platnej technickej normy, zaškolenie zamestnancov na obsluhu (predpokladaný počet 5 osôb) a návod na obsluhu v štátnom jazyku.

Odhad regálových systémov pre jednotlivé miestnosti:

-223/S10 – 5 ks dvojitých/obojstranných posuvných regálov + 1 statický regál

-220/S6 – 3 dvojité/obojstranné posuvné regále + 1 statický regál

-221/S7 – 3 dvojité/obojstranné posuvné regále + 1 statický regál

-120/Sklad – 5 dvojitých/obojstranných posuvných regálov + 1 statický regál

-210/S3 – jedná sa o miestnosť, v ktorej je múr (30x60cm) – rozdeľuje miestnosť na dve časti (210x490cm a 360x490 cm). Návrh riešenia – umiestniť 1 statický regál v jednej osi s múrom (šírka 30 cm x dĺžka 320 cm). Na oboch stranách od neho umiestniť dvojité/obojstranné posuvné regále – 2 dvojité/obojstranné posuvné regále vľavo a 4 dvojité/obojstranné posuvné regále vpravo + 1 statický regál s hĺbkou 35 cm vpravo.

Pripúšťa sa aj iné, ekvivalentné riešenie rozloženia posuvných a statických regálov s cieľom dosiahnuť maximálne využitie priestoru na ukladanie dokumentácie.

Súčasťou opisu predmetu zákazky sú aj nákresy priestorov.

**Príloha č. 2 výzvy**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený dodávať tovar, ktorý je predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t. j. zamestnancami uchádzača, osobami vykonávajúcimi činnosť pre uchádzača na základe dohôd v zmysle zákona č. 311/2001 Z. z. Zákonník práce v znení neskorších predpisov), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené dodávať tovar vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

...............................................

podpis štatutárneho orgánu /

osoby oprávnenej konať za uchádzača

**Príloha č. 3 výzvy**

**ČESTNÉ VYHLÁSENIE**

**o neprítomnosti konfliktu záujmov záujemcu / uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM,**

že v súvislosti s uvedeným postupom zadávania vyššie uvedenej zákazky

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona o verejnom obstarávaní akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. som neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

................................................

podpis štatutárneho orgánu /

osoby oprávnenej konať za uchádzača

**Príloha č. 4 výzvy**

**NÁVRH NA PLNENIE KRITÉRIÍ**

Obchodné meno uchádzača: ..................................................................

Adresa uchádzača: ..................................................................

..................................................................

IČO: ..................................................................

DIČ: ..................................................................

|  |  |  |
| --- | --- | --- |
| P.č. | Predmet zákazky\*) | Cena celkom bez DPH v eur |
| 1. | regálový systém – miestnosť -223/S10 |  |
| 2. | regálový systém – miestnosť -220/S6 |  |
| 3. | regálový systém – miestnosť -221/S7 |  |
| 4. | regálový systém – miestnosť -210/S3 |  |
| 5. | regálový systém – miestnosť -120/Sklad |  |
| Cena celkom za predmet zákazky bez DPH v eur | |  |
| DPH | |  |
| Cena celkom za predmet zákazky vrátane DPH v eur | |  |
|  | |  |

\*) Uchádzač uvedie cenu ako súbor za regálový systém posuvný aj statický v súlade s požiadavkami uvedenými v opise predmetu zákazky.

V prípade, ak uchádzač nie je platiteľom DPH, túto informáciu uvedie.

Čestne vyhlasujem, že uvedené údaje sú pravdivé a sú v súlade s predloženou ponukou.

V .............................., dňa ................................

...................................................................

priezvisko, meno, titul a podpis štatutárneho zástupcu uchádzača